Tomo Hrgota
Tomo Hrgota (11. 2. 1965. Kakanj, SR Bosna i Hercegovina, SFRJ) jeste bosanskohercegovački akademski slikar. Nakon završene srednje škole likovnog smjera upisao se na Likovnu akademiju u Sarajevu, nastavnički smjer. Radio je punih deset godina u osnovnim školama u Bosni i Hercegovini i Hrvatskoj (Zabok, Novalja na Pagu, manja mjesta kod Požege i Križevaca), te u Bilju (Baranja). Živi i radi u Kaknju i u Osijeku. Tehnike u kojim najčešće slika su ulje na platnu, pastel, te u olovci. Najčešće radi pejsaže. Izlagao je na mnogo zajedničkih te na 40 samostalnih izložbi. U ljeto 2005. imao je istovremeno 6 izložbi, dvije u Kopačkom ritu i četiri u Osijeku (Samostan Kapucinske crkve - "Crkve Slavonije i Baranje"; Hotel Royal - Baranjske vode; Caffe Art kod Bastiona - "Osječka Tvrđa"; Konzervatorski odjel u Tvrđi - izložba ulja starih kuća Slavonije i Baranje). Radi portrete u ljetnom periodu u Crikvenici.